**Návrh kúpnej zmluvy**

uzatvorená podľa § 536 a nasl. Obchodného zákonníka č. 513/1991 Zb. v znení

neskorších predpisov (ďalej len „Zmluva“)

**Zmluvné strany**

* 1. **Objednávateľ**

Názov: **Ing. Annamária Korponay**

Sídlo: Malá 54, 946 57 Svätý Peter

Zastúpený: Ing. Annamária Korponay

IČO: 35049871

DIČ: 1035285867

IČ DPH SK1035285867

Bankové spojenie:

IBAN:

Tel: +421 915 988 300

E-mail: [korponay@hotmail.com](mailto:korponay@hotmail.com)

(ďalej aj ako **„Objednávateľ“**)

a

**1.2 Dodávateľ**

Obchodné meno:

Sídlo:

Registrácia:

Zastúpený:

IČO:

DIČ:

IČ DPH:

Bankové spojenie:

IBAN:

Tel.:

Email:

Zástupca vo veciach technických:

(ďalej aj ako **„Dodávateľ“**)

**Preambula**

Objednávateľ predložil cenovú ponuku na dodanie tovarov v rámci zákazky **„Obstaranie poľnohospodárskych zariadení - Traktor a postrekovač“** (ďalej aj ako **„obstarávanie“**). V rámci obstarávania bol Dodávateľ úspešným uchádzačom a na základe tejto skutočnosti a predloženej ponuky Dodávateľa sa Zmluvné strany v súlade s platnými právnymi predpismi rozhodli uzatvoriť túto Zmluvu.

**Čl. I.**

**Východiskové podklady a údaje**

1. Podkladom pre uzatvorenie tejto zmluvy je cenová ponuka Dodávateľa doručená Objednávateľovi.

2. Dodávateľ sa zaväzuje dodať tovary pre Objednávateľa a Objednávateľ sa zaväzuje za podmienok podľa Zmluvy od Dodávateľa prevziať a zaplatiť cenu za dodanie Traktora a postrekovača.

3. Požadované technické parametre tovarov sú uvedené v prílohách k tejto Zmluve.

**Čl. II.**

**Predmet zmluvy**

1. Predmetom zmluvy je dodanie tovarov v rámci zákazky **„Obstaranie poľnohospodárskych zariadení - Traktor a postrekovač“.**

2. Predmetom zákazky je dodanie Traktora a postrekovača s určenými technickými parametrami v prílohách tejto Zmluvy.

**Čl. III.**

**Práva a povinnosti zmluvných strán**

1. Dodávateľ sa zaväzuje dodať pre Objednávateľa predmet zmluvy uvedený v čl. II. tejto zmluvy Dodávateľom za podmienok dohodnutých v tejto Zmluve.

2.Objednávateľ sa zaväzuje poskytovať Dodávateľovi súčinnosť potrebnú na dodanie jednotlivých tovarov, prevziať daný dodaný tovar a zaplatiť za jeho dodanie dohodnutú cenu, ak tovar nebude vykazovať nedostatky, ktoré môžu mať zásadný vplyv na jeho riadne užívanie.

3.Dodávateľ potvrdzuje, že sa v plnom rozsahu zoznámil s rozsahom a povahou dodávaných tovarov, že sú mu známe technické, kvalitatívne, materiálové, časové a iné podmienky na dodanie tovaru a že disponuje takými kapacitami a odbornými znalosťami, ktoré sú na dodanie tovaru potrebné.

**Čl. IV.**

**Čas plnenia**

1**.** Dodávateľ sa zaväzuje dodať tovar podľa čl. II. tejto zmluvy a odovzdať ho Objednávateľovi v týchto termínoch:

**Termín dodania predmetu zmluvy:** najneskôr **do 30.04.2025**

2**.** Dodávateľ je povinný bezodkladne písomne informovať Objednávateľa o vzniku akejkoľvek udalosti, ktorá môže mať vplyv na riadne a včasné dodanie daného tovaru.

3.Nedodržanie termínu dodania daného tovaru Dodávateľom podľa bodu. 1 tohto článku z dôvodov na jeho strane má za následok uplatnenie sankcie voči Dodávateľovi vo forme zmluvnej pokuty v zmysle čl. X. bod. 1 tejto zmluvy.

4**.** Dodávateľ splní svoj záväzok dodať daný tovar jeho riadnym dodaním, vrátane odstránenia prípadných nedostatkov, a odovzdaním tovaru Objednávateľovi.

Za dodanie tovaru sa považuje deň, kedy bol zmluvnými stranami podpísaný **protokol o odovzdaní a prevzatí tovaru.**

5**.** Ak po protokolárnom odovzdaní tovaru Objednávateľovi budú zistené nedostatky alebo nedostatky, je Dodávateľ povinný takéto nedostatky bezodkladne odstrániť na vlastné náklady *(záručná doba viď čl. VII. tejto zmluvy)*.

6.Dodržanie času plnenia podľa bodu 1 tohto článku zo strany Dodávateľa je závislé od riadneho a včasného spolupôsobenia Objednávateľa dohodnutého v tejto zmluve. Dodávateľ nie je v omeškaní so splnením záväzku po dobu, počas ktorej nemohol plniť svoje povinnosti následkom okolností vzniknutých na strane Objednávateľa, pričom termín plnenia sa o tento čas predlžuje bez nároku Objednávateľa na uplatnenie sankcií.

**Čl. V.**

**Cena tovaru**

1**.** Dohodnutá cena za dodanie tovaru v rozsahu čl. II. tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách a je doložená cenovou ponukou dodávateľa, ktorá tvorí prílohu tejto zmluvy.

2. Dohodnutá celková cena predmetu zmluvy je nasledovná:

**„TRAKTOR“:**

**Cena bez DPH: .......................... €,** (slovom: ..................................... Eur)

**DPH 20 %: .......................... €,** (slovom: ..................................... Eur)

**Cena s DPH: .......................... €,** (slovom: ..................................... Eur)

**„POSTREKOVAČ“:**

**Cena bez DPH: .......................... €,** (slovom: ..................................... Eur)

**DPH 20 %: .......................... €,** (slovom: ..................................... Eur)

**Cena s DPH: .......................... €,** (slovom: ..................................... Eur)

**CENA SPOLU bez DPH: .......................... €,** (slovom: ..................................... Eur)

**SPOLU DPH 20%: .......................... €,** (slovom: ..................................... Eur)

**CENA SPOLU s DPH .......................... €,** (slovom: ..................................... Eur)

3**.** V cene sú zahrnuté všetky náklady dodávateľa na dodanie tovarov. Dodávateľ nie je oprávnený jednostranne zvýšiť dohodnutú cenu tovarov.

4.V prípade, keď Objednávateľ nariadi práce na odstránenie následkov porušenia zmluvy dodávateľom, toto nie je dôvodom na zmenu dohodnutej ceny. Takéto práce vykoná Dodávateľ na vlastné náklady.

5.Ak dôjde k zániku zmluvy z dôvodov na strane Objednávateľa, vzniká Dodávateľovi nárok na úhradu nákladov, ktoré mu preukázateľne a oprávnene vznikli pri realizácii prác do dňa zániku zmluvy a ktoré sú odsúhlasené Objednávateľom.

**Čl. VI.**

**Platobné podmienky**

1.Platba Ceny za jednotlivé tovary bude uskutočnená na základe faktúr vystavených Dodávateľom po dodaní daného tovaru.

Faktúry budú obsahovať všetky náležitosti podľa Zákona o DPH a náležitosti dohodnuté podľa tejto Zmluvy, najmä:

1. číslo Zmluvy Objednávateľa (Dodatku k Zmluve),
2. obchodné mená Objednávateľa a Dodávateľa, adresy ich sídla, miesta podnikania, IČO, DIČ, IČ DPH,
3. poradové číslo faktúry,
4. dátum vystavenia faktúry,
5. dátum dodania predmetu plnenia,
6. dátum splatnosti faktúry podľa Zmluvy (Dodatku k Zmluve),
7. označenie peňažného ústavu a číslo účtu Dodávateľa, na ktoré má byť faktúra uhradená,
8. označenie častí tovaru, ktorých sa fakturácia dotýka a uvedenie sumy za každú fakturovanú časť tovaru,
9. **názov dodaného stroja**
10. výška sumy požadovanej na zaplatenie v EUR bez DPH zaokrúhlená na dve desatinné miesta,
11. uvedenie slovnej informácie „prenesenie daňovej povinnosti“ – u Dodávateľa, platiteľa DPH
12. výšku zádržného,
13. odtlačok pečiatky a podpis zástupcu oprávneného konať v mene Dodávateľa.

2. Lehota splatnosti faktúry je **30 dní odo dňa doručenia faktúry** Objednávateľovi.

3.V prípade, že faktúra nebude obsahovať náležitosti uvedené v tejto zmluve, Objednávateľ je oprávnený vrátiť faktúru Dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

4**.** Cena tovaru sa považuje za uhradenú v deň, kedy bola čiastka pripísaná na účet dodávateľa. Zaplatenie faktúry neznamená prevzatie tovaru Objednávateľom.

**Čl. VII.**

**Záručná doba a zodpovednosť za nedostatky**

1**.** Dodávateľ zodpovedá za to, že predmet zmluvy je dodaný na základe predloženej cenovej ponuky a podľa podmienok dohodnutých v tejto zmluve a všeobecne záväzných právnych predpisov a že počas plynutia záručnej doby bude mať vlastnosti dohodnuté v tejto zmluve.

2**.** Dodávateľ zodpovedá za nedostatky, ktoré má dodaný tovar v čase jeho odovzdávania Objednávateľovi a počas záručnej doby.

3**.** Záručná doba na dodaný tovar je **12 mesiacov** a začína plynúť dňom protokolárneho odovzdania tovaru Dodávateľom Objednávateľovi.

4**.** Pre prípad nedostatku daného dodaného tovaru počas záručnej doby má Objednávateľ právo požadovať odstránenie nedostatku a Dodávateľ má povinnosť nedostatky bezodplatne odstrániť.

5**.** Objednávateľ sa zaväzuje, že prípadnú reklamáciu nedostatku daného tovaru uplatní bezodkladne po jej zistení písomnou formou u Dodávateľa.

6**.** Dodávateľ sa zaväzuje začať s odstraňovaním prípadných nedostatkov daného tovaru bezodkladne po uplatnení oprávnenej reklamácie a zistené nedostatky na vlastné náklady odstrániť v čo najkratšom technicky možnom čase podľa písomnej dohody zmluvných strán.

**Čl. VIII.**

**Odovzdanie a prevzatie tovaru**

1.Dodávateľ sa zaväzuje najmenej 3 (tri) pracovné dni pred odovzdaním daného tovaru, ktorý je súčasťou predmetu tejto zmluvy, písomne vyzvať Objednávateľa na jeho prevzatie. Zmluvné strany sa dohodnú na presnom čase odovzdania a prevzatia tovaru.

2.Pri odovzdaní predmetu kúpy sa spíše odovzdávací protokol, v ktorom sa bude konštatovať stav preberaného tovaru kúpy, najmä z hľadiska jeho úplnosti, technických a kvalitatívnych ukazovateľov tak, ako boli dohodnuté v tejto zmluve. Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá kupujúcemu pri odovzdaní predmetu kúpy.

3. Podrobná záruka na jednotlivé časti tovaru je rozpracovaná vo všeobecných záručných podmienkach výrobcu a kupujúci bude s ňou oboznámený pri odovzdávaní stroja.

4. Záruka sa nevzťahuje na bežné opotrebenie predmetu plnenia, prípadne jeho časti ani príslušenstva. Záruka sa nevzťahuje na pneumatiky, nakoľko výrobcovia strojov takúto záruku neposkytujú. Predávajúci nenesie zodpovednosť za vady predmetu spôsobené výlučne kupujúcim neodborným zaobchádzaním, nesprávnou obsluhou, nedodržaním stanovených prevádzkových podmienok, alebo zanedbaním bežnej údržby, prevádzkovaním predmetu kúpy v rozpore so záručným listom a návodom na obsluhu, ktorý prevezme kupujúci spolu s predmetom kúpy a ďalšou dokumentáciou.

5. Predávajúci v rámci záručnej lehoty si vyhradzuje právo u kupujúceho vykonávať i neohlásené kontroly, či predmet kúpy je využívaný a prevádzkovaný v súlade s príslušnou technickou dokumentáciou. O takejto kontrole bude spísaný záznam, ktorý svojimi podpismi potvrdia zúčastnené strany. Kupujúci sa zaväzuje, že predávajúcemu takúto kontrolu vo svojich objektoch, alebo pri výkonoch v teréne umožní vykonať.

6. Nedostatkom dodaného tovaru sa rozumie odchýlka v kvalite, rozsahu a parametroch tovaru stanovených touto zmluvou, technickými normami a všeobecne záväznými právnymi predpismi.

**Čl. IX.**

**Zmluvné pokuty**

1.V prípade omeškania Dodávateľa s dodaním a odovzdaním predmetu zmluvy v dohodnutom čase plnenia v zmysle čl. IV. tejto zmluvy zaplatí Dodávateľ Objednávateľovi zmluvnú pokutu vo výške 0,05 % z celkovej dohodnutej ceny tovaru uvedenej v čl. V. tejto zmluvy za každý začatý deň omeškania.

2.V prípade omeškania Objednávateľa s úhradou faktúry za tovar zaplatí Objednávateľ Dodávateľovi zmluvnú pokutu vo výške 0,05 % z dlžnej čiastky za každý začatý deň omeškania.

**Čl. X.**

**Vyššia moc**

1.Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy a ktorá znemožňuje dodanie časti alebo celého predmetu zmluvy, napr. vojna, mobilizácia, živelné pohromy a pod.

2.V prípade, že by vyššia moc spôsobila prerušenie plnenia zmluvných záväzkov o viac ako 30 kalendárnych dní, zmluvné strany sa dohodnú na iných opatreniach, prípadne na iných postupoch týkajúcich sa ďalšej realizácie zmluvy. O dobu prerušenia prác na dodaní tovaru, o dobu nutnú na obstaranie tovarov na opravu predmetu zmluvy a na vykonanie opravy tovaru poškodeného vyššou mocou sa posúva termín dodania tovaru, ak sa zmluvné strany nedohodnú inak.

3.Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej strane.

4. V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, až do doby nevyhnutnej na nápravu následkov spôsobených vyššou mocou. Pri nesplnení zmluvnej povinnosti dotknutej vyššou mocou, ktorá spôsobí omeškanie druhej zmluvnej strany, táto taktiež nie je v omeškaní.

**Čl. XI.**

**Ostatné ustanovenia**

1. Dodávateľ bude informovať Objednávateľa o stave dodávky tovarov priebežne na požiadanie Objednávateľa, podľa jeho potreby a po vzájomnej dohode.

2.Dodávateľ prehlasuje, že má odbornú spôsobilosť a oprávnenie dodať tovary, ktoré sú predmetom tejto zmluvy.

3. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Čl. XII.**

**Odstúpenie od zmluvy**

1.Podstatné porušenia zmluvných ustanovení má za následok, že zmluvné strany môžu využiť právo odstúpenia od zmluvy podľa § 344 a nasl. Obchodného zákonníka.

2. Za podstatné porušenia zmluvy zo strany Dodávateľa sa považuje:

* omeškanie dodania o viac ako 30 dní oproti schválenému časovému harmonogramu,
* nedodržanie kvality dodávky predmetu zmluvy.

3.K odstúpeniu od zmluvného vzťahu Objednávateľa dôjde a táto zmluva zaniká dňom preukázateľného doručenia písomného odstúpenia Dodávateľovi a to so všetkými právami, ktoré z toho titulu Objednávateľovi vzniknú v zmysle príslušných ustanovení Obchodného zákonníka.

4.Právo na náhradu škody zostáva zachované aj po odstúpení od zmluvy. Odstúpenie od zmluvy sa nedotýka nároku na zaplatenie zmluvnej pokuty.

**Čl. XIII.**

**Záverečné ustanovenia**

1.Zmluvné vzťahy touto zmluvou bližšie neupravené sa spravujú príslušnými ustanoveniami Obchodného zákonníka a iných všeobecne záväzných právnych predpisov vzťahujúcich sa na zmluvné záväzky vyplývajúce z tejto zmluvy.

2.Zmluva nadobúda platnosť a účinnosť dňom jej podpisu oprávnenými zástupcami zmluvných strán.

3.Zmeny alebo doplnky k tejto zmluve je možné robiť len formou očíslovaných písomných dodatkov so súhlasom oboch zmluvných strán.

4.Neoddeliteľnou súčasťou tejto zmluvy je:

* **Technická špecifikácia\_Obstaranie poľnohospodárskych zariadení - Traktor a postrekovač**

5.Táto zmluva je vyhotovená v štyroch rovnopisoch, z ktorých Objednávateľ dostane dva rovnopisy a Dodávateľ tiež dva rovnopisy.

6.Zmluvné strany vyhlasujú, že obsah tejto zmluvy je prejavom ich slobodnej, vážnej a určitej vôle, že nebola uzatvorená v tiesni ani za nápadne nevýhodných podmienok, prečítali si ju, jej obsahu porozumeli a na znak súhlasu s jej obsahom túto zmluvu vlastnoručne podpisujú.

Vo Svätom Petre, dňa ......................... V ............................., dňa ..............................

Za Objednávateľa: Za Dodávateľa:

................................................................................ ...............................................................................

**Ing. Annamária Korponay**